CELEX: 
Language: hu
Date: 2021-10-21 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2018/848 európai parlamenti és tanácsi rendeletnek az Unióba való behozatalra szánt ökológiai és átállási termékek szállítmányainak hatósági ellenőrzésére és az ellenőrzési tanúsítványra vonatkozó szabályokkal történő kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A 2022. január 1-jétől alkalmazandó (EU) 2018/848 rendelet elfogadását követően szükséges elfogadni ezt a felhatalmazáson alapuló rendeletet, amely kiegészíti azt az Unióba behozott ökológiai termékek minden szállítmányát kísérő ellenőrzési tanúsítványra, valamint a harmadik országokból származó ökológiai termékek Unión belüli szabad forgalomba bocsátása előtt a tagállamok által elvégzett hatósági ellenőrzésekre vonatkozó szabályokkal.
            
            
                2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A felhatalmazáson alapuló jogi aktus tervezetét részletesen megvitatták a tagállamokkal az ökológiai termeléssel foglalkozó szakértői csoportban. A Mezőgazdasági és Vidékfejlesztési Főigazgatóság e szabályok kidolgozása során szorosan együttműködött más főigazgatóságokkal – különösen az Egészségügyi és Élelmiszerbiztonsági Főigazgatósággal és az Adóügyi és Vámuniós Főigazgatósággal – az azok szakterületéhez tartozó kérdésekben. A WTO tagjai értesítést kaptak, és nyilvános konzultációkra is sor került. A nyilvános konzultációt követően a Bizottság a visszajelzési mechanizmuson keresztül tett valamennyi megjegyzésre tekintettel csekélyebb mértékben módosította a javasolt jogi aktust a beérkezett releváns észrevételek figyelembevétele érdekében.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az (EU) 2018/848 rendelet 45. cikke értelmében egy ökológiai vagy átállási termék akkor importálható harmadik országból az Unióba, ha megfelel az ökológiai termelésre vonatkozó uniós szabályoknak, illetve olyan harmadik országból vagy ellenőrző hatóságtól vagy ellenőrző szervezettől érkezik, amelynek ökológiai termelési és ellenőrzési rendszerét egyenértékűnek ismerték el. 
            
            
               Annak érdekében, hogy az illetékes hatóságok ellenőrizhessék, hogy az importált termékek összhangban vannak-e az (EU) 2018/848 rendelettel, a behozatalra szánt termékek szállítmányait azok releváns vizsgálatait követően a harmadik ország elismert ellenőrző hatósága vagy ellenőrző szervezete által kiállított ellenőrzési tanúsítvánnyal kell ellátni. Ennek biztosításához kiegészítő szabályokra van szükség.
            
            
               Az Unióba történő behozatalra szánt termékek ellenőrzése az Unióban letelepedett és a behozatalra szánt termékekért felelős importőrök hatósági ellenőrzésének részét képezi. Tisztázni kell tehát az említett hatósági ellenőrzéseknek az Unióban való szabad forgalomba bocsátást megelőző elvégzésére vonatkozó kritériumokat és feltételeket. Végezetül külön rendelkezések kerülnek megállapításra a harmadik országbeli illetékes hatóság, ellenőrző hatóság vagy ellenőrző szervezet által az Unióba való behozatalra szánt szállítmányok meg nem felelésével kapcsolatban nyújtandó tájékoztatás tekintetében. 
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.10.21.)
            
            
               az (EU) 2018/848 európai parlamenti és tanácsi rendeletnek az Unióba való behozatalra szánt ökológiai és átállási termékek szállítmányainak hatósági ellenőrzésére és az ellenőrzési tanúsítványra vonatkozó szabályokkal történő kiegészítéséről
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről szóló, 2018. május 30-i (EU) 2018/848 európai parlamenti és tanácsi rendeletre
                  1
                és különösen annak 38. cikke (8) bekezdése a) pontjának ii. alpontjára, 46. cikke (7) bekezdésének b) pontjára, valamint 48. cikkének (4) bekezdésére és 57. cikkének (3) bekezdésére,
            
            
               mivel:
            
            
               (1)Az (EU) 2018/848 rendelet 45. cikkének (1) bekezdésével összhangban egy termék egy harmadik országból ökológiai termékként vagy átállási termékként való forgalomba hozatal céljára akkor importálható az Unióba, ha megfelel az ökológiai termelésre vonatkozó uniós szabályoknak, illetve az említett rendelet 48. cikkében említett és a 834/2007/EK tanácsi rendelet
                  2
                33. cikkének (2) bekezdése alapján elismert harmadik ország egyenértékű termelési és ellenőrzési szabályainak, vagy ha a terméket az (EU) 2018/848 rendelet 57. cikkében említett és a 834/2007/EK tanácsi rendelet 33. cikkének (3) bekezdése alapján elismert ellenőrző hatóság vagy ellenőrző szervezet ellenőrzéseinek vetették alá. 
            
            
               (2)Annak érdekében, hogy a tagállamok illetékes hatóságai ellenőrizhessék, hogy az importált termékek megfelelnek-e az (EU) 2018/848 rendeletnek, a megfelelő vizsgálatokat követően minden egyes szállítmányt a harmadik ország ellenőrző hatósága vagy ellenőrző szervezete által kiállított ellenőrzési tanúsítvánnyal kell ellátni. E vizsgálatoknak mindig a szállítmány okmányellenőrzését és kockázattól függő fizikai ellenőrzését kell tartalmazniuk. 
            
         
         
            
               (3)Szabályokat kell megállapítani az ellenőrzési tanúsítvány tartalmára, kiállításának módjára és a kiállításához használt technikai eszközökre vonatkozóan. E szabályoknak ki kell terjedniük a tagállamok illetékes hatóságaira az ellenőrzési tanúsítvány kivonatával kapcsolatban háruló kötelezettségekre is.
            
            
               (4)Az ökológiai termékként vagy átállási termékként való uniós forgalomba hozatalra szánt termékeknek az (EU) 2018/848 rendeletnek való megfelelését vizsgáló hatósági ellenőrzések az (EU) 2017/625 európai parlamenti és tanácsi rendelettel
                  3
                összhangban végzett hatósági ellenőrzések részét képezik.
            
            
               (5)További szabályokat kell megállapítani a határállomásokon az (EU) 2018/848 rendelet 45. cikke (5) bekezdésének megfelelő hatósági ellenőrzéseknek alávetett ökológiai termékek és átállási termékek Unióban való szabad forgalomba bocsátását megelőző hatósági ellenőrzések elvégzésére vonatkozó kritériumok és feltételek pontosítása érdekében. E szabályoknak az (EU) 2021/xxx felhatalmazáson alapuló bizottsági rendelet
                  4
                [C(2021) 6946] szerint a határállomásokon végzett hatósági ellenőrzések alól mentesített termékekre is ki kell terjedniük.
            
            
               (6)A különleges vámeljárások alá vont szállítmányok hatósági ellenőrzésére vonatkozóan is meg kell állapítani bizonyos konkrét szabályokat.
            
            
               (7)Emellett meg kell állapítani az ellenőrzési tanúsítványt kiállító ellenőrző hatóságok és ellenőrző szervezetek kötelezettségeit az (EU) 2019/1715 bizottsági végrehajtási rendelet
                  5
                2. cikkének 36. pontjában említett elektronikus kereskedelem-ellenőrzési és szakértői rendszer (TRACES) elérhetetlensége esetén. 
            
            
               (8)Szabályokat kell továbbá megállapítani azokra a helyzetekre vonatkozóan, amikor a harmadik országok illetékes hatóságai, ellenőrző hatóságai vagy ellenőrző szervezetei kötelesek vizsgálatot indítani a tagállamok illetékes hatósága által a szállítmány vizsgálata során feltárt, az (EU) 2018/848 rendeletnek való feltételezett vagy megállapított meg nem felelésről szóló értesítést követően.
            
            
               (9)Előfordulhat, hogy 2022. július 1. előtt nem valósítható meg a minősített elektronikus bélyegző használata a TRACES rendszerben az ellenőrzési tanúsítvány és kivonatainak harmadik országbeli kiállításához és a tagállamok illetékes hatóságai általi érvényesítéséhez. Átmeneti rendelkezéseket kell tehát megállapítani a kézzel aláírt, papíralapú ellenőrzési tanúsítványok és azok kivonatainak használatához, amelyek 2022. június 30-ig alkalmazandók a minősített elektronikus bélyegzővel ellátott elektronikus ellenőrzési tanúsítványok és azok kivonatai alternatívájaként.
            
            
               (10)Jelenleg a 834/2007/EK rendelet alkalmazásában az ellenőrzési tanúsítványra és az ellenőrzési tanúsítvány kivonataira vonatkozó szabályokat az 1235/2008/EK bizottsági rendelet
                  6
                állapítja meg. Mivel ez a rendelet és az (EU) 2021/xxxx bizottsági végrehajtási rendelet
                  7
                [C(2021) 8811] szabályokat állapít meg az (EU) 2018/848 rendelet céljára, az 1235/2008/EK rendeletet hatályon kívül kell helyezni. 
            
            
               (11)Az egyértelműség és a jogbiztonság érdekében ezt a rendeletet az (EU) 2018/848 rendelet alkalmazásának kezdőnapjától kell alkalmazni,
            
            
               ELFOGADTA EZT A RENDELETET:
            
            
               1. cikk
            
            
               Tárgy
            
            
               Ez a rendelet szabályokat állapít meg a következők tekintetében: 
            
            
               a)az Unióban ökológiai termékként vagy átállási termékként való forgalomba hozatalra szánt termékek szállítmányainak harmadik országokban történő vizsgálata és az ellenőrzési tanúsítvány kiállítása; 
            
            
               b)az Unióban ökológiai termékként vagy átállási termékként való forgalomba hozatalra szánt, az Unióba harmadik országból belépő termékek hatósági ellenőrzései; valamint
            
            
               c)az (EU) 2018/848 rendeletnek való feltételezett vagy megállapított meg nem felelések esetén a harmadik országbeli illetékes hatóságok, ellenőrző hatóságok és ellenőrző szervezetek által meghozandó intézkedések. 
            
            
               2. cikk
            
            
               Fogalommeghatározások
            
            
               E rendelet alkalmazásában:
            
            
               1.„szállítmány”: az ökológiai termékként vagy átállási termékként való uniós forgalomba hozatalra szánt termékek szállítmánya, az (EU) 2017/625 rendelet 3. cikkének 37. pontjában foglalt meghatározás szerint; az (EU) 2021/xxx felhatalmazáson alapuló rendelettel [C(2021) 6946] összhangban a határállomásokon végzett hatósági ellenőrzések alól mentesített ökológiai termékek és átállási termékek esetében azonban olyan egy vagy több Kombinált Nómenklatúra-kód alá tartozó, egyetlen ellenőrzési tanúsítványban szereplő termékmennyiség, amelyet ugyanazon szállítóeszközön szállítanak, és ugyanazon harmadik országból importálnak;
            
         
         
            
               2.„határállomás”: az (EU) 2017/625 rendelet 3. cikkének 38. pontjában meghatározott határállomás; 
            
            
               3.„a szabad forgalomba bocsátás helye”: az a hely, ahol az (EU) 2021/xxx felhatalmazáson alapuló rendelettel [C(2021) 6946] összhangban a határállomásokon végzett hatósági ellenőrzések alól mentesített ökológiai és átállási termékek hatósági ellenőrzéseinek elvégzése és a szabad forgalomba bocsátás történik; 
            
            
               4.„ellenőrző pont”: az (EU) 2017/625 rendelet 53. cikke (1) bekezdésének a) pontjában említett határállomástól eltérő ellenőrző pont;
            
            
               5. „okmányellenőrzés”: az (EU) 2017/625 rendelet 3. cikkének 41. pontjában meghatározott okmányellenőrzés; 
            
            
               6.„azonossági ellenőrzés”: az (EU) 2017/625 rendelet 3. cikkének 42. pontjában meghatározott azonossági ellenőrzés;
            
            
               7.„fizikai ellenőrzés”: az (EU) 2017/625 rendelet 3. cikkének 43. pontjában meghatározott fizikai ellenőrzés;
            
            
               8. „minősített elektronikus bélyegző”: a 910/2014/EU európai parlamenti és tanácsi rendelet
                  8
                3. cikkének 27. pontjában meghatározott minősített elektronikus bélyegző.
            
            
               3. cikk
            
            
               Harmadik országbeli vizsgálat 
            
            
               (1)Az (EU) 2018/848 rendelet 46. cikkével összhangban elismert releváns ellenőrző hatóság vagy ellenőrző szervezet az (EU) 2021/1698 felhatalmazáson alapuló bizottsági rendelet
                  9
                16. cikkével összhangban elvégzi a szállítmány vizsgálatát.
            
            
               (2)Az (EU) 2018/848 rendelet 48. és 57. cikkének alkalmazásában a releváns ellenőrző hatóság vagy ellenőrző szervezet a 834/2007/EK rendeletben megállapított követelményeknek való megfelelés, továbbá az egyenértékűnek elfogadott termelési szabványoknak és ellenőrzési intézkedéseknek való megfelelés tekintetében vizsgálja a szállítmányt. E vizsgálat rendszerszintű okmányellenőrzéseket és – kockázatértékelés alapján adott esetben – fizikai ellenőrzéseket tartalmaz, mielőtt a szállítmány elhagyja az exportáló vagy a származási harmadik országot. 
            
            
               (3)A (2)–(5) bekezdés alkalmazásában a releváns ellenőrző hatóság vagy ellenőrző szervezet:
            
            
               a)az (EU) 2018/848 rendelet 57. cikkében említett ellenőrző hatóság vagy ellenőrző szervezet, amelyet elismertek az érintett termékek és azon harmadik ország tekintetében, ahonnan a termékek származnak vagy – adott esetben – ahol az elkészítés céljára szolgáló utolsó műveletet elvégezték; vagy
            
            
               b)az (EU) 2018/848 rendelet 48. cikkében említett azon elismert harmadik ország illetékes hatósága által kijelölt ellenőrző hatóság vagy ellenőrző szervezet, ahonnan a termékek származnak vagy – adott esetben – ahol az elkészítés céljára szolgáló utolsó műveletet elvégezték.
            
            
               (4)A (2) bekezdésben említett vizsgálatot a következők végzik:
            
            
               a)az érintett termék előállítójának vagy feldolgozójának ellenőrző hatósága vagy ellenőrző szervezete; vagy 
            
            
               b)az elkészítés célját szolgáló utolsó műveletet végrehajtó gazdasági szereplő vagy gazdálkodói csoport ellenőrző hatósága vagy ellenőrző szervezete, amennyiben a 2018/848/EK rendelet 3. cikkének 44. pontjában meghatározott elkészítés célját szolgáló utolsó műveletet végrehajtó gazdasági szereplő vagy gazdálkodói csoport eltér a termék termelőjétől vagy feldolgozójától.
            
            
               (5)A (2) bekezdésben említett okmányellenőrzések célja az alábbiak vizsgálata:
            
            
               a)a termékek és az összetevők nyomonkövethetősége;
            
            
               b)a szállítmányt alkotó termékek mennyisége összhangban áll-e az adott gazdasági szereplők anyagmérleg-ellenőrzéseivel az ellenőrző hatóság vagy az ellenőrző szervezet által végzett értékelés szerint;
            
         
         
            
               c)a termékek vonatkozó fuvarokmányai és kereskedelmi okmányai (beleértve a számlákat is); 
            
            
               d)feldolgozott termékek esetében annak teljesülése, hogy az ilyen termékek valamennyi ökológiai összetevőjét olyan gazdasági szereplők vagy gazdálkodói csoportok állították elő, amelyeket egy harmadik országban az (EU) 2018/848 rendelet 46. cikkével összhangban elismert vagy 57. cikkében említett ellenőrző hatóság vagy ellenőrző szervezet, illetve az (EU) 2018/848 rendelet 47. vagy 48. cikkével összhangban elismert harmadik ország tanúsított, vagy hogy előállításukat és tanúsításukat az említett rendeletnek megfelelően végezték az Unióban. 
            
            
               Ezen okmányellenőrzéseknek az összes releváns dokumentum vizsgálatán kell alapulniuk, beleértve a gazdasági szereplőknek az (EU) 2018/848 rendelet 45. cikke (1) bekezdése b) pontjának i. alpontjában említett tanúsítványát, a vizsgálatokról készült feljegyzéseket, az érintett termékre vonatkozó termelési tervet, a gazdasági szereplők vagy a gazdálkodói csoportok által vezetett nyilvántartásokat, a rendelkezésre álló fuvarokmányokat, a kereskedelmi és pénzügyi okmányokat, valamint az ellenőrző hatóság vagy az ellenőrző szervezet által lényegesnek tartott egyéb dokumentumokat.
            
            
               4. cikk
            
            
               Az ellenőrzési tanúsítvány kiállítása 
            
            
               (1)A szállítmány vizsgálatát a 3. cikkel összhangban elvégző ellenőrző hatóság vagy ellenőrző szervezet minden szállítmányhoz ellenőrzési tanúsítványt állít ki az 5. cikknek megfelelően, mielőtt a szállítmány elhagyja az exportáló vagy a származási harmadik országot.
            
            
               (2)Amennyiben az ellenőrző hatóságot vagy ellenőrző szervezetet az (EU) 2018/848 rendelet 46. cikkének megfelelően ismerték el, csak akkor állíthatja ki az (EU) 2021/1698 felhatalmazáson alapuló rendelet 8. cikkében említett magas kockázatú termékeket tartalmazó szállítmányok ellenőrzési tanúsítványát, ha birtokában van a teljes nyomonkövethetőségi dokumentáció, továbbá megkapta és kiértékelte a szállítmányból az említett felhatalmazáson alapuló rendelet 16. cikkének (6) bekezdésének megfelelően vett minták elemzéseinek eredményeit. 
            
            
               5. cikk
            
            
               Az ellenőrzési tanúsítvány formátuma és a TRACES használata 
            
            
               (1)Az ellenőrző hatóság vagy ellenőrző szervezet az elektronikus kereskedelem-ellenőrzési és szakértői rendszerben (TRACES) állítja ki az ellenőrzési tanúsítványt a mellékletében meghatározott mintának és megjegyzéseknek megfelelően, továbbá kitölti a tanúsítvány 1–18. rovatát. 
            
            
               (2)Az ellenőrzési tanúsítvány kiállításakor az ellenőrző hatóság vagy ellenőrző szervezet feltölti a TRACES rendszerbe az összes igazoló dokumentumot, beleértve a következőket:
            
            
               a)adott esetben a vett mintákon elvégzett elemzések vagy tesztek eredményei; 
            
            
               b)a kereskedelmi és fuvarokmányok, például a fuvarlevél, számlák és csomagolási jegyzék, továbbá – amennyiben az ellenőrző hatóságot vagy ellenőrző szervezetet az (EU) 2018/848 rendelet 46. cikkének megfelelően ismerték el – az (EU) 2021/1698 felhatalmazáson alapuló rendelet 16. cikkének (5) bekezdése szerint elkészített útiterv. 
            
            
               (3)Az ellenőrzési tanúsítványt a TRACES rendszerben kell kiállítani és minősített elektronikus bélyegzővel kell ellátni.
            
            
               Ha a kiállítás időpontjában nem állnak rendelkezésre, a csomagok számára vonatkozó, az ellenőrzési tanúsítvány 13. rovatában említett információkat és a tanúsítvány 16. és 17. rovatában említett információkat, valamint a (2) bekezdésben említett dokumentumokat a kiállítástól számított 10 napon belül, illetve mindenképpen az ellenőrzési tanúsítványnak az illetékes hatóság által a 6. cikk szerint elvégzett vizsgálata és érvényesítése előtt fel kell tüntetni vagy naprakésszé kell tenni az ellenőrzési tanúsítványban. 
            
            
               (4)Az ellenőrzési tanúsítvány elkészítése:
            
            
               a)a határállomásokon hatósági ellenőrzéseknek alávetett termékek esetében az Unióba való beléptetés határállomása szerinti tagállam hivatalos nyelvén vagy egyik hivatalos nyelvén történik;
            
            
               b)az (EU) 2021/xxxx felhatalmazáson alapuló rendelettel [C(2021) 6946] összhangban a határállomásokon végzett hatósági ellenőrzések alól mentesített termékek esetében azon tagállam hivatalos nyelvén vagy egyik hivatalos nyelvén történik, amelyben a szállítmány szabad forgalomba bocsátandó.
            
            
               (5)A (4) bekezdéstől eltérve egy tagállam hozzájárulhat ahhoz, hogy a tanúsítványokat az Unió egy másik hivatalos nyelvén készítsék el, továbbá szükség esetén hiteles fordítás kísérje.
            
            
               6. cikk
            
         
         
            
               A szállítmányok hatósági ellenőrzése 
            
            
               (1)A határállomáson vagy adott esetben a szabad forgalomba bocsátás helyén az illetékes hatóság az alábbiak szerint végzi a szállítmányok hatósági ellenőrzését az (EU) 2018/848 rendeletnek való megfelelés vizsgálata céljából:
            
            
               a)minden termékszállítmány okmányainak ellenőrzése; 
            
            
               b)szúrópróbaszerű azonossági ellenőrzések; valamint 
            
            
               c)fizikai ellenőrzések az (EU) 2018/848 rendeletnek való meg nem felelés valószínűségétől függő gyakorisággal.
            
            
               Az okmányellenőrzések magukban foglalják az ellenőrzési tanúsítvány, az 5. cikkben előírt minden egyéb igazoló dokumentum, továbbá adott esetben a vett mintákon elvégzett elemzések vagy tesztek eredményeinek vizsgálatát.
            
            
               Amennyiben az ellenőrzési tanúsítvány csupán elírásos vagy szerkesztési jellegű helyesbítést igényel, úgy az illetékes hatóság elfogadhatja, hogy az ellenőrzési tanúsítványt kiállító ellenőrző hatóság vagy ellenőrző szervezet a TRACES rendszerben elérhető eljárással naprakésszé teszi a TRACES rendszerben szereplő információkat, anélkül helyettesítve a dokumentumot, hogy módosítaná az eredeti tanúsítványban szereplő, a szállítmány azonosítására, nyomonkövethetőségére és a garanciákra vonatkozó információkat.
            
            
               (2)Az (EU) 2021/1698 felhatalmazáson alapuló rendelet 8. cikkében említett magas kockázatú termékek szállítmányai esetében az e cikk (1) bekezdésében említett illetékes hatóság rendszeres azonossági és fizikai ellenőrzéseket végez, legalább egy reprezentatív mintát vesz a szállítmányokból, és ellenőrzi az említett rendelet 16. cikkének (6) bekezdésében említett dokumentumokat. Az illetékes hatóság a termék kategóriájának, mennyiségének és csomagolásának megfelelő reprezentatív mintavételi eljárást állapít meg.
            
            
               (3)Az (1) bekezdésben és adott esetben a (2) bekezdésben említett vizsgálatot követően az illetékes hatóság minden egyes szállítmányról határozatot hoz. A szállítmányra vonatkozó határozatot az ellenőrzési tanúsítvány 30. rovatában kell rögzíteni a mellékletben szereplő mintának és megjegyzéseknek megfelelően, az alábbiak egyikének feltüntetésével:
            
            
               a)a szállítmány ökológiaiként bocsátható szabad forgalomba;
            
            
               b)a szállítmány átállásiként bocsátható szabad forgalomba;
            
            
               c)a szállítmány nem ökológiaiként bocsátható szabad forgalomba;
            
            
               d)a szállítmány nem bocsátható szabad forgalomba;
            
            
               e)a szállítmány egy része bocsátható szabad forgalomba az ellenőrzési tanúsítvány kivonatával.
            
            
               Az illetékes hatóság a TRACES rendszerben minősített elektronikus bélyegzővel érvényesíti az ellenőrzési tanúsítványt. 
            
            
               (4)A határállomásokon hatósági ellenőrzésnek alávetett termékekre az alábbi követelmények vonatkoznak:
            
            
               a)a (3) bekezdés mellett az (EU) 2017/625 rendelet 56. cikke (3) bekezdése b) pontja i. alpontja szerint a határállomásokon a közös egészségügyi beléptetési okmány illetékes hatóságok általi használatára vonatkozó szabályok, az ellenőrző pontokon az (EU) 2019/2123 felhatalmazáson alapuló bizottsági rendelet
                  10
                szerinti szabályok, valamint az (EU) 2017/625 rendelet 55. cikke alapján a szállítmányokra vonatkozó határozatokra vonatkozó szabályok is alkalmazandók. 
            
            
               b)az (1) bekezdés a) pontjában említett okmányellenőrzések az (EU) 2019/2123 felhatalmazáson alapuló rendelet 7. és 8. cikkével összhangban egyes ökológiai termékek és átállási termékek esetében a határállomásoktól távol is elvégezhetők;
            
            
               c)az (1) bekezdés b) és c) pontjában említett azonossági és fizikai ellenőrzéseket az (EU) 2019/2123 felhatalmazáson alapuló rendelet 2–6. cikkével összhangban egyes ökológiai termékek és átállási termékek tekintetében az ellenőrző pontokon is el lehet végezni. 
            
            
               (5)A szállítmányokra vonatkozó, az (EU) 2017/625 rendelet 55. cikkének megfelelően hozott határozatnak hivatkoznia kell az e cikk (3) bekezdése első albekezdésében említett esetek egyikére. Amennyiben az ellenőrzési tanúsítvány 23. rovatának kitöltésével az importőr az e rendelet 7. cikke (1) bekezdésének megfelelően különleges vámeljárás alá vonást kéri, a szállítmányokra vonatkozóan az (EU) 2017/625 rendelet 55. cikkének megfelelően hozott határozatnak fel kell tüntetnie az adott vámeljárást.
            
         
         
            
               Az ellenőrzési tanúsítványban rögzített olyan határozatot, amelynek értelmében a szállítmány vagy annak egy része nem bocsátható szabad forgalomba, a TRACES rendszeren keresztül késedelem nélkül jelenteni kell a hatósági ellenőrzéseket végző releváns illetékes hatóságnak az (EU) 2017/625 rendelet 1. cikke (2) bekezdése a)–h) és j) pontjában említett szabályoknak való megfelelés ellenőrzése céljából. 
            
            
               Ha a közös egészségügyi beléptetési okmányról az (EU) 2017/625 rendelet 55. bekezdésével összhangban hozott határozat szerint a szállítmány nem felel meg az említett rendelet 1. cikkének (2) bekezdésében említett szabályoknak, a határállomás illetékes hatósága a TRACES rendszerben tájékoztatja az e cikk (3) bekezdése szerinti határozatért felelős illetékes hatóságot az ellenőrzési tanúsítvány naprakésszé tétele érdekében. Emellett az (EU) 2017/625 rendelet 1. cikke (2) bekezdése a)–h) és j) pontjában említett szabályoknak való megfelelés hatósági ellenőrzését végző bármely illetékes hatóság megad a TRACES rendszerben minden releváns információt, például laboratóriumi elemzési eredményt az e cikk (3) bekezdése szerinti határozatért felelős illetékes hatóság számára az ellenőrzési tanúsítvány adott esetben történő naprakésszé tétele érdekében.
            
            
               (6)Ha a szállítmánynak csak egy része bocsátható szabad forgalomba, akkor szabad forgalomba bocsátása előtt a szállítmányt különböző tételekre kell felosztani. Az importőr minden ilyen tételre vonatkozóan kitölti és benyújtja a TRACES rendszeren keresztül az ellenőrzési tanúsítvány kivonatát az (EU) 2021/xxxx végrehajtási rendelettel [C(2021) 8811] összhangban. Azon tagállam illetékes hatósága, ahol a tételt szabad forgalomba bocsátásra szánják, elvégzi a tétel vizsgálatát és a TRACES rendszerben egy minősített elektronikus bélyegzővel érvényesíti az ellenőrzési tanúsítvány kivonatát. 
            
            
               (7)A határállomásokon a (4) bekezdésben említett hatósági ellenőrzésnek alávetett szállítmányok esetében a vámhatóságok csak akkor engedélyezhetik a szállítmány szabad forgalomba bocsátását, ha bemutatásra kerül az (EU) 2017/625 rendelet 57. cikke (2) bekezdésének b) pontja szerinti, megfelelően véglegesített közös egészségügyi beléptetési okmány és az e cikk (6) bekezdésének megfelelően érvényesített ellenőrzési tanúsítvány, amely jelzi, hogy a szállítmány szabad forgalomba bocsátható. 
            
            
               A szállítmány különböző tételekre való felosztása esetén a vámhatóságok megkövetelik az (EU) 2017/625 rendelet 57. cikke (2) bekezdésének b) pontja szerinti, megfelelően véglegesített közös egészségügyi beléptetési okmány, valamint az (EU) 2021/xxx végrehajtási rendeletnek [C(2021) 8811] megfelelően azon ellenőrzési tanúsítvány kivonatának bemutatását, amelynek 12. rovata feltünteti, hogy a tétel szabad forgalomba bocsátható.
            
            
               7. cikk
            
            
               Különleges vámeljárások
            
            
               (1)Amennyiben egy szállítmányt a 952/2013/EK európai parlamenti és tanácsi rendelet
                  11
                240. cikkének (1) bekezdésében és 256. cikke (3) bekezdésének b) pontjában említett vámraktározási vagy aktív feldolgozási eljárás alá vonnak és azon a jelen bekezdés második albekezdésében említett egy vagy több műveletet hajtanak végre, úgy az illetékes hatóság az első művelet végrehajtása előtt végzi el a szállítmány e rendelet 6. cikkének megfelelő vizsgálatát. Az importőr az ellenőrzési tanúsítvány 23. rovatában tünteti fel azon vám-árunyilatkozat hivatkozási számát, amely alatt az áru vámraktározási vagy aktív feldolgozási eljárásra történő bejelentését végezték.
            
            
               Az első albekezdésben említett műveletek az alábbi típusúak lehetnek:
            
            
               a)csomagolás vagy a csomagolás módosítása; vagy
            
            
               b)az ökológiai termelési módszer megjelenítésére vonatkozó címkék elhelyezése, eltávolítása és módosítása.
            
            
               (2)Az (1) bekezdésben említett műveleteket követően az illetékes hatóság a szállítmány szabad forgalomba bocsátása előtt a 6. cikkel összhangban elvégzi a szállítmány vizsgálatát és az ellenőrzési tanúsítvány érvényesítését.
            
            
               (3)Szabad forgalomba bocsátása előtt a szállítmány vámfelügyelet mellett különböző tételekre osztható fel a vizsgálatnak és az ellenőrzési tanúsítvány érvényesítésének a 6. cikk szerinti elvégzését követően. Az importőr a felosztásból származó minden egyes tételre vonatkozóan kitölti és benyújtja a TRACES rendszeren keresztül az ellenőrzési tanúsítvány kivonatát az (EU) 2021/ xxx végrehajtási rendelettel [C(2021) 8811] összhangban.
            
            
               (4)Azon tagállam illetékes hatósága, ahol egy tételt szabad forgalomba kívánnak bocsátani, a 6. cikk (1) és (2) bekezdésével összhangban elvégzi a tétel ellenőrzését és a TRACES rendszerben egy minősített elektronikus bélyegzővel érvényesíti az ellenőrzési tanúsítvány kivonatát. 
            
            
               (5)Az (1) és a (3) bekezdésben említett előkészítési és felosztási műveleteket az (EU) 2018/848 rendelet III. és IV. fejezetében meghatározott releváns rendelkezésekkel összhangban kell elvégezni.
            
            
               8. cikk 
            
            
               Készenléti rendelkezések a TRACES elérhetetlensége és vis maior esetére
            
            
               (1)Az ellenőrzési tanúsítványt a 4. cikkel összhangban kiállító ellenőrző hatóságok vagy ellenőrző szervezetek a mellékletben szereplő mintának megfelelően fenntartanak egy kitölthető sablont a tanúsítványból és az (EU) 2018/848 rendeletben előírt, a TRACES rendszerbe feltölthető összes dokumentumból.
            
            
               (2)Amennyiben a TRACES vagy annak valamely funkciója több mint 24 órán át folyamatosan elérhetetlen, a felhasználók használhatják az (1) bekezdésben említett, kitölthető nyomtatott vagy elektronikus sablont az információk rögzítésére és cseréjére.
            
            
               Az (1) bekezdésben említett ellenőrző hatóság vagy ellenőrző szervezet hivatkozást rendel minden egyes kiállított tanúsítványhoz és időrendben vezeti a kiállított tanúsítványok nyilvántartását, hogy így biztosítsa a TRACES által adott alfanumerikus hivatkozással való egyezést, amikor a rendszer működőképessé válik.
            
         
         
            
               Papíralapú ellenőrzési bizonyítványok használata esetén a nem hitelesített módosítások vagy törlések érvénytelenné teszik azokat.
            
            
               (3)Amikor a TRACES vagy annak funkciói ismét elérhetővé válnak, a felhasználók a (2) bekezdésnek megfelelően rögzített információkkal elkészítik az ellenőrzési tanúsítvány elektronikus példányát és feltöltik az (1) bekezdésében említett dokumentumokat.
            
            
               (4)A (2) bekezdéssel összhangban előállított tanúsítványokon és dokumentumokon fel kell tüntetni a „készenléti idő alatt előállított” szöveget.
            
            
               (5)Vis maior esetén az (1)–(4) bekezdés alkalmazandó. Emellett az illetékes hatóságok, ellenőrző hatóságok vagy ellenőrző szervezetek haladéktalanul tájékoztatják a Bizottságot az ilyen eseményről, és az ellenőrző hatóságok vagy ellenőrző szervezetek az esemény végétől számított tíz naptári napon belül beviszik az összes szükséges adatot a TRACES rendszerbe. 
            
            
               (6)A 5. cikk (4) és (5) bekezdése értelemszerűen alkalmazandó az e cikk (2) bekezdésével összhangban előállított tanúsítványokra és dokumentumokra.
            
            
               9. cikk
            
            
               Az ellenőrzési tanúsítvány és az ellenőrzési tanúsítvány kivonatának vámhatóság általi használata
            
            
               A szabad forgalomba bocsátás helyén az (EU) 2021/xxx felhatalmazáson alapuló rendelet [C(2021) 6946] 4. cikkével összhangban hatósági ellenőrzéseknek alávetett termékek esetében a vámhatóságok csak akkor engedélyezik egy szállítmány szabad forgalomba bocsátását, ha bemutatásra kerül olyan ellenőrzési tanúsítvány, amelynek 30. rovata feltünteti, hogy a szállítmány szabad forgalomba bocsátható. 
            
            
               A szállítmány különböző tételekre való felosztása esetén a vámhatóságok az (EU) 2021/xxx végrehajtási rendeletnek [C(2021) 8811] megfelelően azon ellenőrzési tanúsítvány kivonatának bemutatását követelik meg, amelynek 12. rovata feltünteti, hogy a tétel szabad forgalomba bocsátható.
            
            
               10. cikk
            
            
               A harmadik országbeli illetékes hatóság, ellenőrző hatóság vagy ellenőrző szervezet által a szállítmányok feltételezett vagy megállapított meg nem felelésével kapcsolatban nyújtandó tájékoztatás
            
            
               (1)Amennyiben egy harmadik országbeli illetékes hatóság, ellenőrző hatóság vagy ellenőrző szervezet a Bizottságtól értesítést kap – miután a Bizottságot az (EU) 2021/xxx [C(2021) 8811] végrehajtási rendelet 9. cikkével összhangban valamely tagállam értesítette – egy szállítmány ökológiai termékeinek vagy átállási termékeinek integritását érintő feltételezett vagy megállapított meg nem felelésről, köteles vizsgálatot végezni. Az illetékes hatóság, ellenőrző hatóság vagy ellenőrző szervezet az értesítés kézhezvételétől számított 30 naptári napon belül válaszol a Bizottságnak és az első értesítést küldő tagállamnak (bejelentő tagállam), és tájékoztatást ad a megtett lépésekről és intézkedésekről, beleértve a vizsgálatok eredményeit is, illetve biztosítja a rendelkezésére álló és/vagy a bejelentő tagállam által kért minden egyéb információt az (EU) 2021/279 bizottsági végrehajtási rendelet
                  12
                II. mellékletének X. szakaszában foglalt sablon használatával. 
            
            
               (2)Az illetékes hatóság, ellenőrző hatóság vagy ellenőrző szervezet a tagállamok által kért minden további tájékoztatást megad a megtett további lépésekről vagy intézkedésekről.
            
            
               A Bizottság vagy valamely tagállam felkérheti az illetékes hatóságot, az ellenőrző hatóságot vagy az ellenőrző szervezetet, hogy haladéktalanul bocsássa rendelkezésre az abban az ökológiai termelési láncban részt vevő valamennyi gazdasági szereplő vagy gazdálkodói csoport, valamint ellenőrző hatóságaik vagy ellenőrző szervezeteik jegyzékét, amelyhez a szállítmány tartozik. 
            
            
               (3)Amennyiben az ellenőrző hatóságot vagy ellenőrző szervezetet az (EU) 2018/848 rendelet 46. cikkének megfelelően ismerték el, úgy az (EU) 2021/1698 felhatalmazáson alapuló rendelet 21. cikkének (2) és (3) bekezdése alkalmazandó.
            
            
               11. cikk 
            
            
               A papíralapú ellenőrzési tanúsítványokra és azok kivonataira vonatkozó átmeneti rendelkezések 
            
            
            
               (1)Az 5. cikk (3) bekezdésének első albekezdésétől eltérve 2022. június 30-ig a TRACES rendszerben való kitöltését követően papíron is kiállítható és kinyomtatható az ellenőrzési tanúsítvány. E papíralapú tanúsítványra az alábbi követelmények vonatkoznak:
            
            
               a)a 18. rovatban tartalmazza az ellenőrző hatóság vagy ellenőrző szervezet meghatalmazott személyének kézi aláírását és a hivatalos pecsétet;
            
         
         
            
               b)kiállítására azelőtt kerül sor, hogy a szállítmány elhagyja az exportáló vagy származási országot.
            
            
               (2)A 6. cikk (3) bekezdésétől eltérve 2022. június 30-ig a következők alkalmazandók:
            
            
               a)amennyiben az ellenőrzési tanúsítványt e cikk (1) bekezdésével összhangban papíron állítják ki, úgy a TRACES rendszerben való kitöltését és kinyomtatását követően e tanúsítványt a határállomáson vagy a szabad forgalomba bocsátás helyén az illetékes hatóság meghatalmazott személyének kézi aláírásával kell érvényesíteni esettől függően a 23., 25. és a 30. rovatban;
            
            
               b)amennyiben az ellenőrzési tanúsítvány kiállítása a TRACES rendszerben történik és minősített elektronikus bélyegzővel van ellátva az 5. cikk (3) bekezdésének első albekezdésével összhangban, úgy a TRACES rendszerben való kitöltését és kinyomtatását követően e tanúsítvány a határállomáson vagy a szabad forgalomba bocsátás helyén az illetékes hatóság meghatalmazott személyének kézi aláírásával érvényesíthető esettől függően a 23., 25. és a 30. rovatban. 
            
            
               (3)Az ellenőrző hatóságok, ellenőrző szervezetek és illetékes hatóságok az ellenőrzési tanúsítvány kiállításának és – adott esetben – érvényesítésének minden fázisában ellenőrzik, hogy a papíralapú tanúsítványban foglalt információ egyezik-e a TRACES rendszerben kitöltött tanúsítványban szereplő információval. 
            
            
               Abban az esetben, ha az ellenőrzési tanúsítvány 13. rovatában említett, a csomagok számára vonatkozó információt vagy a tanúsítvány 16. és 17. rovatában foglalt információt nem töltik ki a papíralapú ellenőrzési tanúsítványon, vagy ha ez az információ eltér a TRACES rendszerben kitöltött tanúsítványban szereplő információtól, akkor az illetékes hatóságoknak csak a TRACES rendszerben kitöltött információt kell figyelembe venniük a szállítmány vizsgálata és a tanúsítvány érvényesítése céljából.
            
            
               (4)Az (1) bekezdésben említett papíralapú ellenőrzési tanúsítványt az Unióba való beléptetési határállomáson a szállítmány hatósági ellenőrzése keretében vagy – adott esetben – a szabad forgalomba bocsátás helyén kell bemutatni az illetékes hatóságnak. E papíralapú tanúsítványt az illetékes hatóság visszaküldi az importőrnek. 
            
            
               (5)Az 6. cikk (6) bekezdésétől és a 7. cikk (4) bekezdésétől eltérve 2022. június 30-ig a TRACES rendszerben való kitöltését és kinyomtatását követően papíron is érvényesíthető az ellenőrzési tanúsítvány kivonata. E tanúsítvány papíralapú kivonatára az alábbi követelmények vonatkoznak:
            
            
               a)a 12. rovatban kerül érvényesítésre az illetékes hatóság meghatalmazott személyének kézi aláírásával;
            
            
               b)a 13. rovatban tartalmazza a tétel címzettjének kézi aláírását.
            
            
               E tanúsítvány papíralapú kivonatát az első albekezdés a) pontjában említett illetékes hatóság visszaküldi annak a személynek, aki bemutatta azt. 
            
            
               12. cikk
            
            
               Hatályon kívül helyezés
            
            
               Az 1235/2008/EK rendelet hatályát veszti.
            
            
               Az említett rendelet azonban továbbra is alkalmazandó a 2022. január 1. előtt kiállított, függőben lévő ellenőrzési tanúsítványok és az importőr által 2022. január 1-je előtt benyújtott, függőben lévő ellenőrzésitanúsítvány- kivonatok elkészítése és érvényesítése, valamint az első címzettnek az ellenőrzési tanúsítványban vagy annak kivonatában szereplő nyilatkozata céljából.
            
            
               13. cikk
            
            
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő harmadik napon lép hatályba. 
            
            
               A rendeletet 2022. január1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
         
         
            
               Kelt Brüsszelben, -án/-én. 2021.10.21.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 150., 2018.6.14., 1. o.
               
               
                  
                     (2)
                  
                        A Tanács 834/2007/EK rendelete (2007. június 28.) az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről (HL L 189., 2007.7.20., 1. o.).
               
               
                  
                     (3)
                  
                        Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).
               
               
                  
                     (4)
                  
                        A Bizottság (EU) 2021/XXX felhatalmazáson alapuló rendelete ([dátum]) az (EU) 2017/625 európai parlamenti és tanácsi rendeletnek az ökológiai termékek és átállási termékek határállomásokon végzett hatósági ellenőrzések alóli mentesítésének eseteire és feltételeire vonatkozó szabályokkal történő kiegészítéséről, valamint az (EU) 2019/2123 és az (EU) 2019/2124 felhatalmazáson alapuló bizottsági rendelet módosításáról (HL L xxx., xxx., xxx. o.). 
               
               
                  
                     (5)
                  
                        A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.). 
               
               
                  
                     (6)
                  
                        A Bizottság 2008. december 8-i 1235/2008/EK rendelete a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.).
               
               
                  
                     (7)
                  
                        A Bizottság (EU) 2021/xxx végrehajtási rendelete az Unióba való behozatalra szánt ökológiai és átállási termékekhez szükséges dokumentumokra és értesítésekre vonatkozó szabályok megállapításáról (HL L xxx., xxx., x. o.).
               
               
                  
                     (8)
                  
                        Az Európai Parlament és a Tanács 910/2014/EU rendelete (2014. július 23.) a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról, valamint az 1999/93/EK irányelv hatályon kívül helyezéséről (HL L 257., 2014.8.28., 73. o.).
               
               
                  
                     (9)
                  
                        A Bizottság (EU) 2021/1698 felhatalmazáson alapuló rendelete (2021. július 13.) az (EU) 2018/848 európai parlamenti és tanácsi rendeletnek a tanúsított ökológiai gazdasági szereplők és ökológiai termékek ellenőrzésére illetékes harmadik országbeli ellenőrző hatóságok és ellenőrző szervezetek elismerésére vonatkozó eljárási követelmények, továbbá az ilyen ellenőrző hatóságok és ellenőrző szervezetek felügyeletére, valamint az általuk végzendő ellenőrzésekre és egyéb tevékenységekre vonatkozó szabályok tekintetében való kiegészítéséről (HL L 336, 2021.9.23., 7. o.).
               
               
                  
                     (10)
                  
                        A Bizottság (EU) 2019/2123 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek a bizonyos áruk esetében az ellenőrző pontokon elvégezhető azonossági és fizikai ellenőrzések, illetve a határállomástól távol is elvégezhető okmányellenőrzések eseteire és feltételeire vonatkozó szabályok tekintetében történő kiegészítéséről (HL L 321., 2019.12.12., 64. o.).
               
               
                  
                     (11)
                  
                        Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
               
               
                  
                     (12)
                  
                        A Bizottság (EU) 2021/279 végrehajtási rendelete (2021. február 22.) az ökológiai termelés és az ökológiai termékek jelölésének nyomonkövethetőségét és megfelelőségét biztosító ellenőrzéseket és egyéb intézkedéseket meghatározó (EU) 2018/848 európai parlamenti és tanácsi rendelet végrehajtására vonatkozó részletes szabályok megállapításáról (HL L 62., 2021.7.23., 6. o.).
               
            
      
    ---documentbreak--- 
      
         
         
            
               MELLÉKLET 
            
            
               I. RÉSZ
            
            
               ELLENŐRZÉSI TANÚSÍTVÁNY 
                  AZ ÖKOLÓGIAI ÉS ÁTÁLLÁSI TERMÉKEK EURÓPAI UNIÓBA VALÓ BEHOZATALÁHOZ
            
            
            
                     
                        1. Kiállító ellenőrző hatóság vagy ellenőrző szervezet
                     
                     
                  
                  
                     
                        2. Az (EU) 2018/848 európai parlamenti és tanácsi rendelet
                           1
                         szerinti eljárás:
                     
                     
                        qMegfelelés (46. cikk); 
                     
                     
                        qEgyenértékű harmadik ország (48. cikk); 
                     
                     
                        qEgyenértékű ellenőrző hatóság vagy ellenőrző szervezet (57. cikk); vagy
                     
                     
                        qKereskedelmi megállapodás szerinti egyenértékűség (47. cikk).
                     
                  
               
                     
                        3. Az ellenőrzési tanúsítvány hivatkozási száma
                     
                     
                  
                  
                     
                        4. A termék termelője vagy feldolgozója 
                     
                     
                  
               
                     
                        5. Exportőr
                     
                     
                  
                  
                     
                        6. A terméket annak tárolása vagy fizikai kezelése nélkül vásárló vagy értékesítő gazdasági szereplő 
                     
                  
               
                     
                        7. Ellenőrző hatóság vagy ellenőrző szervezet 
                     
                  
                  
                     
                        8. Származási ország
                     
                  
               
                     
                        9. Kiviteli ország
                     
                  
                  
                     
                        10. Határállomás/szabad forgalomba bocsátás helye
                     
                  
               
                     
                        11. Rendeltetési ország
                     
                  
                  
                     
                        12. Importőr
                     
                  
               
                     
                        13. A termék leírása
                     
                     
                        Ökológiai vagy átállási       KN-kód       Kereskedelmi név       Kategória       Csomagok száma       Tételszám       Nettó tömeg    
                     
                     
                     
                     
                  
               
                     
                        14. Konténerszám
                     
                  
                  
                     
                        15. Zárszám
                     
                  
                  
                     
                        16. Bruttó össztömeg
                     
                     
                  
               
                     
                        17. Szállítóeszköz 
                     
                     
                        Mód
                     
                     
                     
                        Azonosítás
                     
                     
                     
                        Nemzetközi fuvarokmány
                     
                  
               
                     
                        18. Az 1. rovatban említett tanúsítványt kiállító ellenőrző hatóság vagy ellenőrző szervezet nyilatkozata
                     
                     
                        Ez a dokumentum igazolja, hogy e tanúsítványt az (EU) 2021/1698 felhatalmazáson alapuló bizottsági rendeletben
                           2
                         a megfeleléshez (az (EU) 2018/848 rendelet 46. cikke) vagy az (EU) 2021/1342 felhatalmazáson alapuló bizottsági rendeletben
                           3
                         az egyenértékűséghez (az (EU) 2018/848 rendelet 47., 48. vagy 57. cikke) előírt ellenőrzések alapján állították ki, továbbá hogy a fent megnevezett termékek összhangban vannak az (EU) 2018/848 rendelet követelményeivel 
                     
                     
                        Dátum
                     
                     
                        A meghatalmazott személy neve és aláírása/minősített elektronikus bélyegző
                               A kiállító ellenőrző hatóság vagy ellenőrző szervezet bélyegzője
                     
                     
                  
               
                     
                        19. A szállítmányért felelős vállalkozó
                     
                  
               
                     
                        20. Előzetes értesítés
                     
                     
                        Dátum                     Időpont
                     
                  
               
                     
                        21. Átszállításra a következő helyre:
                     
                  
                  
                     
                        22. Az ellenőrző pont adatai
                     
                  
               
                     
                        23. Különleges vámeljárások  
                     
                     
                     
                        Vámraktározás ◻                                     Aktív feldolgozás ◻ 
                     
                     
                     
                     
                        A vámeljárás(ok)ért felelős gazdasági szereplő neve és címe:
                     
                     
                     
                        A vámeljárás(ok)ért felelős gazdasági szereplőt tanúsító ellenőrző hatóság vagy ellenőrző szervezet:
                     
                     
                     
                        qA szállítmány különleges vámeljárás(ok) előtti vizsgálata
                     
                     
                        Kiegészítő információk:
                     
                     
                     
                        Hatóság és tagállam: 
                     
                     
                     
                        Dátum: 
                     
                     
                     
                        A meghatalmazott személy neve és aláírása
                     
                     
                     
                        A vám-árunyilatkozat hivatkozási száma a vámeljárás(ok)hoz
                     
                     
                     
                  
               
                     
                        24. Az Európai Unión belüli első címzett 
                     
                  
               
                     
                        25. A releváns illetékes hatóság végzett ellenőrzés
                     
                     
                        Okmányellenőrzések
                     
                     
                        qKielégítő 
                     
                     
                        qNem kielégítő                    
                     
                     
                     
                        Azonossági és fizikai ellenőrzésre kiválasztva
                     
                     
                        qIgen 
                     
                     
                        q Nem                    
                     
                     
                     
                        Hatóság és tagállam: 
                     
                     
                     
                     
                     
                     
                        Dátum: 
                     
                     
                     
                        A meghatalmazott személy neve és aláírása/minősített elektronikus bélyegző
                     
                     
                  
               
                     
                        26. A határállomásról ellenőrző pontra történő átszállításra:             
                     
                     
                        □ Igen □ Nem                              
                     
                  
                  
                     
                        27. Az ellenőrző pont adatai 
                     
                     
                  
               
                     
                        28. A határállomástól az ellenőrző pontig történő szállítás módja
                     
                  
               
                     
                        29. Azonossági és fizikai ellenőrzések 
                     
                     
                        Azonossági ellenőrzések                                          
                     
                     
                        qKielégítő; 
                     
                     
                        qNem kielégítő;                     
                     
                     
                        Fizikai ellenőrzések            
                     
                     
                        qKielégítő; 
                     
                     
                        qNem kielégítő;                     
                     
                     
                     
                        Laboratóriumi vizsgálat            □ Igen               □ Nem      
                     
                     
                        Vizsgálati eredmény            □ Kielégítő               □ Nem kielégítő                              
                     
                     
                  
               
                     
                        30. A releváns illetékes hatóság határozata
                     
                     
                        qA szállítmány ökológiaiként bocsátható forgalomba; 
                     
                     
                        qA szállítmány átállásiként bocsátható forgalomba;                     
                     
                     
                        qA szállítmány nem ökológiaiként bocsátható forgalomba; 
                     
                     
                        qA szállítmány nem bocsátható szabad forgalomba;
                     
                     
                        qA szállítmány egy része bocsátható szabad forgalomba.
                     
                     
                        Kiegészítő információk:
                     
                     
                     
                        A határállomás/ellenőrzési pont/a szabad forgalomba bocsátás helye szerinti hatóság és tagállam: 
                     
                     
                     
                     
                     
                     
                        Dátum: 
                     
                     
                     
                        A meghatalmazott személy neve és aláírása/minősített elektronikus bélyegző
                              
                     
                     
                  
               
                     
                        31. 
                           Az első címzett nyilatkozata
                     
                     
                        Megerősítem, hogy a termékek átvételekor a csomagolás vagy a konténer és adott esetben az ellenőrzési tanúsítvány: 
                     
                     
                        qmegfelel az (EU) 2018/848 rendelet III. melléklete 6. pontjának; vagy
                     
                     
                     
                        qnem felel meg az (EU) 2018/848 rendelet III. melléklete 6. pontjának.
                     
                     
                     
                     
                        A meghatalmazott személy neve és aláírása                                                                                  Dátum:
                     
                     
                     
                  
               
            
               
            
               II. RÉSZ
            
            
               Megjegyzések az ellenőrzési tanúsítvány mintájának kitöltéséhez 
            
            
               Az 1–20. rovatot a harmadik országbeli releváns ellenőrző hatóságnak vagy ellenőrző szervezetnek kell kitöltenie.
            
            
               1. rovat:
                     Az (EU) 2018/848 rendelet 46. cikke szerint elismert vagy 57. cikkében említett ellenőrző hatóság vagy ellenőrző szervezet, illetve a 47. vagy 48. cikkében említett harmadik ország illetékes hatósága által kijelölt ellenőrző hatóság vagy ellenőrző szervezet neve, címe és kódja. A 2–18. rovatot szintén ez az ellenőrző hatóság vagy ellenőrző szervezet tölti ki.
            
            
               2. rovat:
                     Ez a rovat az (EU) 2018/848 rendelet azon rendelkezéseire utal, amelyek e tanúsítvány kiadására és felhasználására vonatkoznak; tüntesse fel a vonatkozó rendelkezést. 
            
            
               3. rovat:
                     A tanúsítványhoz az elektronikus kereskedelem-ellenőrzési és szakértői rendszer (TRACES) által automatikusan hozzárendelt szám.
            
            
               4. rovat:
                     A termékeket a 8. rovatban említett harmadik országban termelő vagy feldolgozó gazdasági szereplő(k) neve és címe. 
            
            
               5. rovat:
                     A termékeket a 9. rovatban említett országból exportáló gazdasági szereplő neve és címe. Az exportőr az a gazdasági szereplő, aki a 13. rovatban említett termékeken az (EU) 2018/848 rendelet 3. cikkének 44. pontjában meghatározott elkészítés céljából az utolsó műveletet végzi és a termékeket az (EU) 2018/848 rendelet III. mellékletének 6. pontja szerinti megfelelő csomagolásba vagy konténerekbe zárja.
            
            
               6. rovat: 
                     Adott esetben írja be azon egy vagy több gazdasági szereplő nevét és címét, aki a terméket annak tárolása vagy fizikai kezelése nélkül vásárolja meg vagy értékesíti. 
            
            
               7. rovat:
                     Azon ellenőrző szervezet(ek) vagy hatóság(ok) neve és címe, amelyek a 8. rovatban említett országban figyelemmel kísérik, hogy a termékek előállítása vagy feldolgozása megfelel-e az ökológiai termelés szabályainak. 
            
            
               8. rovat:
                     A származási ország az az ország, illetve országok, amely(ek)ben a terméket előállították/termesztették vagy feldolgozták. 
            
            
               9. rovat:
                     Az exportáló ország azon ország, ahol a terméken az (EU) 2018/848 rendelet 3. cikkének 44. pontjában meghatározott elkészítés céljából az utolsó műveletet végezték, továbbá azt megfelelő csomagolásba vagy konténerekbe zárták. 
            
         
         
            
               10. rovat:
                     Az (EU) 2018/848 rendelet 45. cikkének (5) bekezdése szerint a határállomásokon hatósági ellenőrzésnek alávetett szállítmányok esetében tüntesse fel az Unióba történő első beléptetés helye szerinti határállomás nevét és a TRACES rendszerben ahhoz rendelt egyedi alfanumerikus kódot, ahol a hatósági ellenőrzéseket az (EU) 2021/xxx felhatalmazáson alapuló bizottsági rendelet
                  4
                [C(2021) 7387] 6. cikkének (1) bekezdésével összhangban végzik. 
            
            
               Az (EU) 2021/XXX felhatalmazáson alapuló bizottsági rendelet
                  5
                [C(2021) 6946]3. cikkével összhangban a határállomásokon végzett hatósági ellenőrzések alól mentesített szállítmányok esetében adott esetben tüntesse fel az Európai Unióban történő szabad forgalomba bocsátás helyének nevét és a TRACES rendszerben ahhoz rendelt egyedi alfanumerikus kódot, ahol a hatósági ellenőrzéseket az (EU) 2021/xxx felhatalmazáson alapuló bizottsági rendelet [C(2021) 7387] 6. cikkének (1) bekezdésével összhangban végzik. 
            
            
               Az ebben a rovatban szereplő információkat az importőr vagy képviselője a szállítmány határállomásra vagy adott esetben a szabad forgalomba bocsátás helyére történő érkezését megelőzően frissítheti.
            
            
               11. rovat: A rendeltetési ország az Európai Unión belüli első címzett országa.
            
            
               12. rovat:
                     A szállítmányt szabad forgalomba bocsátás céljából önállóan vagy képviselőn keresztül bemutató, az (EU) 2021/xxx bizottsági végrehajtási rendelet
                  6
                [C(2021) 8811] 2. cikkének 1. pontjában meghatározott importőr neve, címe és az (EU) 2015/2446 felhatalmazáson alapuló bizottsági rendelet
                  7
                1. cikkének 18. pontjában foglalt meghatározás szerinti gazdálkodók nyilvántartási és azonosító száma (EORI-száma).
            
            
               13. rovat:
                     A termékek leírása, beleértve a következőket:
            
            
               –annak feltüntetése, hogy a termékek ökológiai vagy átállási termékek; 
            
            
               –az érintett termékekre vonatkozó, a 2658/87/EGK tanácsi rendeletben
                  8
                említett Kombinált Nómenklatúra-kód (KN-kód) (lehetőség szerint 8 számjegyű); 
            
            
               –a kereskedelmi név;
            
            
               –a termék kategóriája az (EU) 2021/1378 bizottsági végrehajtási rendelet
                  9
                II. mellékletének megfelelően; 
            
            
               –a csomagok száma (dobozok, ládák, zsákok, vödrök stb. száma);
            
            
               –a tételszám; valamint 
            
            
               –a nettó tömeg.  
            
            
               14. rovat:
                     Konténerszám: opcionális. 
            
            
               15. rovat:
                     Zárszám: opcionális.
            
            
               16. rovat:
                     A bruttó össztömeg megfelelő egységekben kifejezve (kg, liter stb.).
            
            
               17. rovat:
                     A terméknek a származási országból a határállomásra vagy a szabad forgalomba bocsátási helyre a szállítmány vizsgálata és az ellenőrzési tanúsítvány érvényesítése céljából történő érkezéséig használt szállítóeszköz.
            
            
               Szállítási mód: repülő, hajó, vasút, közúti jármű, egyéb.
            
            
               A szállítóeszköz azonosítása: repülőgép esetén a járatszám, hajó esetében a hajó neve(i), vasút esetén a vonat azonosítója és a vagon száma, közúti szállítás esetén a jármű és adott esetben a pótkocsi rendszáma.
            
            
               Komp esetében fel kell tüntetni a hajót és a közúti járművet a közúti jármű és a menetrendszerű komp azonosításával.
            
         
         
            
               18. rovat:
                     A tanúsítványt kiállító ellenőrző hatóság vagy ellenőrző szervezet nyilatkozata. Válassza ki a megfelelő felhatalmazáson alapuló bizottsági rendeletet. A meghatalmazott személy kézi aláírása és a bélyegző csak az (EU) 2021/xxx felhatalmazáson alapuló rendelet [C(2021) 7387] 11. cikkének (1) bekezdésével összhangban 2022. június 30-ig papíron kiállított ellenőrzési tanúsítványok esetében kötelező.
            
            
               19. rovat: Az (EU) 2021/xxx végrehajtási rendelet [C(2021) 8811] 2. cikkének 2. pontjában meghatározott, a szállítmányért felelős vállalkozó neve, címe és az (EU) 2015/2446 felhatalmazáson alapuló bizottsági rendelet 1. cikkének 18. pontjában foglalt meghatározás szerinti EORI-száma. Ezt a rovatot az 12. rovatban megjelölt importőrnek kell kitöltenie, ha a szállítmányért felelős vállalkozó nem azonos az importőrrel. 
            
            
               20. rovat:
                     Az ökológiai termékként vagy átállási termékként való uniós forgalomba hozatalra szánt termékekből álló, az (EU) 2018/848 rendelet 45. cikkének (5) bekezdése szerint a határállomásokon hatósági ellenőrzéseknek alávetett szállítmány esetén tüntesse fel a határállomásra való érkezés becsült dátumát és időpontját. 
            
            
               Az (EU) 2021/XXX felhatalmazáson alapuló bizottsági rendelet (C(2021) 6946) szerint a határállomásokon végzett hatósági ellenőrzések alól mentesített termékek szállítmánya esetén tüntesse fel az említett rendelettel összhangban a szabad forgalomba bocsátási helyre való érkezés becsült dátumát és időpontját.
            
            
               21. rovat:
                     Az importőr vagy adott esetben a szállítmányért felelős vállalkozó tölti ki, hogy kérelmezze a termékeknek az uniós ellenőrző pontra való átszállítását további hatósági ellenőrzések céljából, amennyiben a szállítmányt az illetékes hatóságok a határállomáson azonossági és fizikai ellenőrzésre kiválasztották. Ez a rovat csak azokra a termékekre vonatkozik, amelyeket az (EU) 2018/848 rendelet 45. cikke (5) bekezdésének megfelelően a határállomásokon hatósági ellenőrzésnek vetik alá. 
            
            
               22. rovat:
                     Tüntesse fel a tagállam azon ellenőrző pontját, ahová a termékeket azonossági és fizikai ellenőrzés céljából átszállítják, amennyiben a szállítmányt a határállomáson az illetékes hatóságok kiválasztják ilyen ellenőrzésre. Az importőr vagy adott esetben a szállítmányért felelős vállalkozó tölti ki. Ez a rovat csak azokra a termékekre vonatkozik, amelyeket az (EU) 2018/848 rendelet 45. cikke (5) bekezdésének megfelelően a határállomásokon hatósági ellenőrzésnek vetik alá. 
            
            
               23. rovat: Ezt a rovatot a releváns illetékes hatóságnak és az importőrnek kell kitöltenie.
            
            
               A határállomásokon hatósági ellenőrzésnek alávetett termékek esetében ezt a rovatot a határállomás illetékes hatóságának kell kitöltenie. 
            
            
               A meghatalmazott személy kézi aláírása az (EU) 2021/xxx felhatalmazáson alapuló rendelet [C(2021) 7387] 11. cikkének (2) bekezdésével összhangban 2022. június 30-ig papíron érvényesített ellenőrzési tanúsítványok esetében kötelező.
            
            
               24. rovat:
                     Az Európai Unión belüli első címzett neve és címe. Ezt a rovatot az importőrnek kell kitöltenie.
            
            
               25. rovat: Ezt a rovatot az illetékes hatóságnak kell kitöltenie az (EU) 2021/xxx felhatalmazáson alapuló rendelet [C(2021) 7387] 6. cikkének megfelelően végzett vizsgálatot követően. Amennyiben az okmányellenőrzés nem kielégítő, a 30. rovatot kell kitölteni.
            
            
               A hatóságnak jeleznie kell, hogy a szállítmányt kiválasztották-e azonossági és fizikai ellenőrzésre.
            
            
               A meghatalmazott személy/minősített elektronikus bélyegző aláírása csak akkor szükséges, ha az illetékes hatóság eltér a 30. rovatban megjelölt hatóságtól. A meghatalmazott személy kézi aláírása az (EU) 2021/xxx felhatalmazáson alapuló rendelet [C(2021) 7387] 11. cikkének (2) bekezdésével összhangban csak a 2022. június 30-ig papíron érvényesített ellenőrzési tanúsítványok esetében kötelező.
            
            
               26. rovat: A határállomás illetékes hatósága tölti ki, ha a szállítmányt azonossági és fizikai ellenőrzésre kiválasztották, és ha a szállítmány további hatósági ellenőrzések céljából az ellenőrző pontra történő átszállításra elfogadható. Ez a rovat csak azokra a termékekre vonatkozik, amelyeket az (EU) 2018/848 rendelet 45. cikke (5) bekezdésének megfelelően a határállomásokon hatósági ellenőrzésnek vetik alá. 
            
            
               27. rovat: Ellenőrző pontra történő átszállítás esetén adja meg annak a tagállamnak az ellenőrző pontját, ahová az árukat azonossági és fizikai ellenőrzés céljából át kell szállítani, annak elérhetőségét, valamint a TRACES által az ellenőrző ponthoz rendelt egyedi alfanumerikus kódot. A határállomás illetékes hatóságának kell kitöltenie. Ez a rovat csak azokra a termékekre vonatkozik, amelyeket az (EU) 2018/848 rendelet 45. cikke (5) bekezdésének megfelelően a határállomásokon hatósági ellenőrzésnek vetik alá. 
            
            
               28. rovat: Lásd az 17. rovathoz tartozó útmutatást. Ezt a rovatot akkor kell kitölteni, ha a szállítmányt azonossági és fizikai ellenőrzések céljából egy ellenőrző pontra átszállítják. 
            
            
               29. rovat:
                     Ezt  a rovatot az illetékes hatóságnak kell kitöltenie, amennyiben a termékeket azonossági és fizikai ellenőrzésre választják ki. 
            
            
               30. rovat:
                     Ezt a rovatot az illetékes hatóságnak kell kitöltenie, adott esetben az (EU) 2021/xxx felhatalmazáson alapuló rendelet [C(2021) 7387] 7. cikkének (1) bekezdésében említett elkészítést követően, és minden más esetben a szállítmánynak az említett rendelet 6. cikke (1) és (2) bekezdésének megfelelően végzett vizsgálatakor. 
            
            
               Az illetékes hatóságnak ki kell választania a megfelelő lehetőséget, szükség esetén a relevánsnak ítélt további információk hozzáadásával. Különösen, ha „A szállítmány nem bocsátható szabad forgalomba” vagy „A szállítmány egy része bocsátható szabad forgalomba” opciót választották ki, a vonatkozó információt a „További információk” rovatban kell megadni.
            
            
               A határállomásokon hatósági ellenőrzésnek alávetett termékek esetében ezt a rovatot a határállomás illetékes hatóságának kell kitöltenie. Amennyiben a szállítmányt az (EU) 2021/xxx felhatalmazáson alapuló rendelet [C(2021) 7387] 6. cikkében említett azonossági és fizikai ellenőrzések céljából egy ellenőrző pontra szállítják, ezt a rovatot az adott ellenőrző ponton lévő illetékes hatóságnak kell kitöltenie.
            
         
         
            
               Adott esetben a „határállomás/ellenőrző pont/szabad forgalomba bocsátás helye szerinti hatóság” rovatban adja meg az érintett hatóság nevét.
            
            
               A meghatalmazott személy kézi aláírása az (EU) 2021/xxx felhatalmazáson alapuló rendelet [C(2021) 7387] 11. cikkének (2) bekezdésével összhangban csak a 2022. június 30-ig papíron érvényesített ellenőrzési tanúsítványok esetében kötelező.
            
            
               31. rovat: Ezt a rovatot az első címzettnek kell kitöltenie a termékek átvételekor, a szabad forgalomba bocsátás után, az (EU) 2018/848 rendelet III. mellékletének 6. pontjában előírt ellenőrzések elvégzését követően egy lehetőséget kiválasztva.
            
            
               Az első címzett kézi aláírása az (EU) 2021/xxx felhatalmazáson alapuló rendelet [C(2021) 7387] 11. cikkének (2) bekezdésével összhangban 2022. június 30-ig papíron érvényesített ellenőrzési tanúsítványok esetében kötelező.
            
         
         
            
                  
                     (1)
                  
                        Az Európai Parlament és a Tanács (EU) 2018/848 rendelete (2018. május 30.) az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről (HL L 150., 2018.6.14., 1. o.).
               
               
                  
                     (2)
                  
                        A Bizottság (EU) 2021/1698 felhatalmazáson alapuló rendelete (2021. július 13.) az (EU) 2018/848 európai parlamenti és tanácsi rendeletnek a tanúsított ökológiai gazdasági szereplők és ökológiai termékek ellenőrzésére illetékes harmadik országbeli ellenőrző hatóságok és ellenőrző szervezetek elismerésére vonatkozó eljárási követelmények, továbbá az ilyen ellenőrző hatóságok és ellenőrző szervezetek felügyeletére, valamint az általuk végzendő ellenőrzésekre és egyéb tevékenységekre vonatkozó szabályok tekintetében való kiegészítéséről (HL L 336., 2021.9.23., 7. o.).
               
               
                  
                     (3)
                  
                        A Bizottság (EU) 2021/1342 felhatalmazáson alapuló rendelete (2021. május 27.) az (EU) 2018/848 európai parlamenti és tanácsi rendeletnek a harmadik országok és az ellenőrzési hatóságok és ellenőrzési szervezetek által a behozott ökológiai termékeket illetően a 834/2007/EK tanácsi rendelet 33. cikkének (2) és (3) bekezdése szerinti elismerésük felügyelete céljából küldendő információkra vonatkozó szabályokkal, valamint az e felügyelet gyakorlása során hozandó intézkedésekkel való kiegészítéséről (HL L 292., 2021.8.16., 20. o.).
               
               
                  
                     (4)
                  
                        A Bizottság (EU) 2021/xxxx felhatalmazáson alapuló rendelete ([dátum]) az (EU) 2018/848 európai parlamenti és tanácsi rendeletnek az Unióba való behozatalra szánt ökológiai termékek és átállási termékek szállítmányainak hatósági ellenőrzésére és az ellenőrzési tanúsítványra vonatkozó szabályokkal történő kiegészítéséről (HL L xxx., xxx., xxx. o.).
               
               
                  
                     (5)
                  
                        A Bizottság (EU) 2021/XXX felhatalmazáson alapuló rendelete ([dátum]) az (EU) 2017/625 európai parlamenti és tanácsi rendeletnek az ökológiai termékek és átállási termékek határállomásokon végzett hatósági ellenőrzések alóli mentesítésének eseteire és feltételeire vonatkozó szabályokkal történő kiegészítéséről, valamint az (EU) 2019/2123 és az (EU) 2019/2124 felhatalmazáson alapuló bizottsági rendelet módosításáról (HL L xxx., xxx., xxx. o.).
               
               
                  
                     (6)
                  
                        A Bizottság (EU) 2021/xxx végrehajtási rendelete az Unióba való behozatalra szánt ökológiai és átállási termékekhez szükséges dokumentumokra és értesítésekre vonatkozó szabályok megállapításáról (HL L xxx., xxx., x. o.).
               
               
                  
                     (7)
                  
                        A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).
               
               
                  
                     (8)
                  
                        A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
               
               
                  
                     (9)
                  
                        A Bizottság (EU) 2021/1378 végrehajtási rendelete az (EU) 2018/848 európai parlamenti és tanácsi rendelettel összhangban az ökológiai és átállási termékek Unióba történő behozatalában érintett harmadik országbeli gazdasági szereplők, gazdálkodói csoportok és exportőrök számára kiállított tanúsítványra vonatkozó egyes szabályok meghatározásáról, valamint az elismert ellenőrző hatóságok és ellenőrző szervezetek jegyzékének megállapításáról (HL L 297., 2021.8.20., 24. o.).